**LĪGUMS Nr. SKUS \_\_\_\_\_\_**

Rīgā *Parakstīšanas datums ir pēdējā pievienotā droša elektroniskā paraksta*

*un tā laika zīmoga datums*

**VSIA “Paula Stradiņa klīniskā universitātes slimnīca”**,reģistrācijas Nr. 40003457109, kuru, pamatojoties uz statūtiem un 10.12.2020. valdes lēmumu “Par pilnvarojumu (paraksttiesību) piešķiršanu” (10.12.2020. valdes sēdes protokols Nr. 57 p. 8) pārstāv valdes priekšsēdētājs Rinalds Muciņš, (turpmāk - Pasūtītājs) no vienas puses un

**\_\_\_\_\_\_\_**, reģistrācijas Nr. \_\_\_\_\_\_\_\_\_\_, tās \_\_\_\_\_\_\_\_\_\_\_ personā, kas rīkojas statūti pamata, (turpmāk – Izpildītājs), no otras puses,

turpmāk abi kopā saukti – Puses, pamatojoties uz iepirkuma “Norāžu piegāde”, identifikācijas Nr. PSKUS 2022/223, (turpmāk – Iepirkums) rezultātiem, noslēdz šādu līgumu (turpmāk – Līgums):

**1. Līguma priekšmets**

* 1. Pasūtītājs uzdod un Izpildītājs apņemas nodrošināt Pasūtītāja telpu vizuālo norāžu izgatavošanu (turpmāk - Preces) un montāžu (turpmāk - Darbi), ievērojot Pasūtītāja vajadzības atbilstoši Līguma 1.pielikumam “Tehniskā specifikācija – finanšu piedāvājums” Līgumā noteiktajā laika periodā un apjomā (turpmāk - Pakalpojums).

1. **Līguma summa un norēķinu kārtība**
   1. Kopējais Līguma 1.1.punktā minēto Preču piegādes un Darbu izpildes apjoms šī Līguma ietvaros nedrīkst pārsniegt EUR 41 999,00 *(četrdesmit viens tūkstotis deviņi simti deviņdesmit deviņi euro, 0 centi )* bez PVN. Katra Preces veida vai Darbu vienas vienības cena norādīta Līguma 1.pielikumā.
   2. PVN aprēķināšanas un maksāšanas kārtība šā Līguma spēkā esamības laikā tiek veikta atbilstoši Pievienotās vērtības nodokļa likumā noteiktam spēkā esošam tiesiskam regulējumam Preču faktiskās piegādes vai Darbu veikšanas brīdī.
   3. Piegādes vieta – VSIA “Paula Stradiņa klīniskā universitātes slimnīca”, Pilsoņu iela 13, Rīga.
   4. Izpildītājs apņemas sniegt Pakalpojumu 36 kalendāro mēnešu laikā no Līguma spēkā stāšanās dienas, ievērojot Pasūtītāja atsevišķos pieprasījumus, vai līdz brīdim, kad tiek sasniegta Līguma 2.1. punktā noteiktā līgumcena, atkarībā no tā, kurš noteikums iestājas agrāk. Preču piegāde un Darbu izpilde netiek noteikta vienmērīgi līdzīgās daļās kalendārajā mēnesī, bet gan ņemot vērā Pasūtītāja faktiskās vajadzības.
   5. Pasūtītajam nav pienākums pilnībā izpildīt Līguma 2.1. punktā norādīto līguma summas apjomu naudas izteiksmē vai iegādāties noteiktu vienību skaitu no konkrētas preču grupas, bet tikai savas darbības nodrošināšanai nepieciešamo preču daudzumu. Šī Līguma izpildes laikā Līguma summa nedrīkst tikt pārsniegta, ja vien Līguma noteikumi neparedz tiesības Līdzējiem palielināt Līguma 2.1.punktā noteikto apjomu.
   6. Pasūtītājs var pasūtīt no Izpildītāja arī citas iepirkuma priekšmetam atbilstošas Preces, kuru patēriņš ir neregulārs un nav iespējams noteikt iegādes nepieciešamību uz iepirkuma rīkošanas brīdi un tiks ieskaitīts Līguma 2.1. punktā norādītājā kopējā Līguma summā.
   7. Pusēm vienojoties, var tikt mainītas Līguma 1.pielikumā norādītās Preču cenas, ja Izpildītājs izmaina Preču piegādes cenu Pasūtītājam, atbilstoši Preču piegādes cenu izmaiņām. Šādā gadījumā Līguma darbības laikā Līguma 1.pielikumā norādītās Preču cenas nevar tikt paaugstinātas vairāk kā par 10 % (desmit procentiem) no Preces sākotnējās cenas.

2.8. Kvalitatīvi izpildītā Pasūtījuma apmaksa tiek veikta euro, nepārsniedzot 1. pielikumā noteiktās cenas un saskaņā ar Izpildītāja iesniegto rēķinu, veicot pārskaitījumu uz rēķinā norādīto bankas kontu 30 (trīsdesmit) dienu laikā pēc rēķina, kurš noformēts atbilstoši Līguma noteikumiem, abpusējas parakstīšanas.

2.9. Par apmaksas dienu tiek uzskatīta diena, kad Pasūtītājs ir veicis pārskaitījumu uz rēķinā norādīto bankas kontu.

2.10. Izpildītājs, izrakstot Preču rēķinu, piemēro PVN likmi spēkā esošajos normatīvajos aktos noteiktajā kārtībā un apmērā.

2.11. Pasūtītājs samaksā par katru izpildīto Pakalpojumu Līgumā noteiktā kārtībā, ja:

2.11.1. Pieprasījumu veikusi kāda no Līguma 11.4. noteiktām personām;

2.11.2. Pakalpojums ir izpildīts ir atbilstoši Līguma noteikumiem.

2.12. Katra Puse sedz savus izdevumus par banku pakalpojumiem, kas saistīti ar naudas paskaitījumiem.

2.13. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Slimnīcas/Pasūtītāja elektronisko pasta adresi: [rekini@stradini.lv](mailto:rekini@stradini.lv).

1. **Pakalpojuma izpildes kārtība**

2.1. Pasūtītājs pasūta Pakalpojumu pēc nepieciešamības, nosūtot Izpildītājam pieprasījumu (turpmāk – Pieprasījums) uz elektroniskā pasta adresi \_\_\_\_\_\_ un telefoniski informējot Izpildītaju par Pieprasījuma nosūtīšanu, zvanot uz tālr. Nr. \_\_\_\_\_\_\_, norādot:

2.1.1. Preču nosaukumu;

2.1.2. Preču daudzumu;

2.1.3. Preču piegādes vietas adresi;

2.1.4. citu Pakalpojuma izpildei nepieciešamu informāciju.

2.2. Pieprasījumu drīkst veikt Līgumā 11.4. punktā minētās personas.

2.3. Visa rakstveida sarakste uzskatāma par saņemtu attiecīgajā darbdienā, ja tā nosūtīta uz Līguma 2.1. punktā norādīto Izpildītāja elektroniskā pasta adresi no pirmdienas līdz piektdienai, no plkst. 08.30 līdz plkst. 16.30. Saņemot Pieprasījumu, Izpildītājs nosūta Pasūtītājam apstiprinājumu par Pieprasījuma saņemšanu.

2.4. Izpildītājs nodrošina Pakalpojuma izpildi izpildi Pasūtītāja Pieprasījumā norādītajā adresē Līguma 1.pielikumā norādītajos termiņos, izmantojot savu transportu un darbaspēku. Izpildītājs nodrošina Pakalpojuma izpildi darbdienās – no pirmdienas līdz piektdienai laikā no plkst. 9.00 līdz plkst. 16.00.

2.5. Konkrētu Preču piegādes un Darbu izpildes laiku Izpildītājs rakstiski vai telefoniski saskaņo ar Pasūtītāju.

2.6. Pirms Preces izgatavošanas, Izpildītājs rakstveidā saskaņo pasūtīto parauga vizualizāciju un izmērus, materiālu ar Pasūtītāju, nepieciešamības gadījumā veicot dizaina un maketa izmaiņas. Dizaina izstrādē Izpildītājam jāievēro Pasūtītāja grafiskā dizaina vadlīnijas (Pielikums Nr.2). Pasūtītājs savus iebildumus vai ierosinājumus dizaina un maketa izmaiņām sniedz Izpildītājam ne vēlāk kā 5 (piecu) darba dienu laikā no sākotnējā dizaina vai maketa piedāvājuma saņemšanas.

2.7. Pakalpojuma izpildi Pasūtītājam apstiprina rēķins, kuru Izpildītājs paraksta un iesniedz Pasūtītājam Pakalpojuma izpildes dienā. Izpildītājs nodrošina, ka Pasūtītājam tiek iesniegti atbilstoši normatīvajiem aktiem noformēts rēķina. Rēķinā tiek norādīts Pakalpojuma nosaukums, daudzums, vienas vienības cena euro, PVN likme un kopējā cena ar PVN. Rēķinā obligāti jānorāda Līguma numurs. Pasūtītājs neapmaksā nepareizi noformētu rēķinu.

2.7. Pasūtītājs 5 (piecu) darbdienu laikā no Pakalpojuma izpildes ir tiesīgs pārbaudīt Pakalpojuma atbilstību Līguma noteikumiem, pieprasījumam, rēķinam un pārbaudīt Pakalpojuma kvalitāti. Ja Pasūtītājam ir iebildumi par Pakalpojuma kvalitāti vai neatbilstību Līguma noteikumiem, pieaicinot Izpildītāja pārstāvi (Pasūtītājs nosūta Izpildītajam e-pastu uz e-pasta adresi: \_\_\_\_\_\_\_\_\_\_), Pasūtītājs sagatavo defektu aktu un nekavējoties iesniedz Izpildītājam. Izpildītājs divu darbdienu laikā no defektu akta sagatavošanas dienas novērš defekta aktā norādītās nepilnības uz sava rēķina. Ja Izpildītājs nepiekrīt defektu aktā norādītajam, Izpildītājs ne vēlāk kā 2 (divu) darbdienu laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. Pēc konstatēto neatbilstību novēršanas Izpildītājs atbilstoši iesniedz Pasūtītājam jaunu rēķinu saskaņā ar Līguma noteikumiem.

2.8. Jautājumu par Līguma 2.7. punktā minētā aktā norādītā pamatotību izlemj Pušu pārstāvji akta sastādīšanas brīdī. Ja pārstāvji nevar vienoties, abām Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Preču defekta rašanās iemesls nav Pasūtītāja vaina. Ja neatkarīgais eksperts konstatē, ka Preču defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.

2.9. Pakalpojums uzskatāmas par izpildītu ar brīdi, kad Puses abpusēji parakstījušas rēķinu-pavadzīmi.

2.10. Izpildītājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz rēķina parakstīšanas brīdim.

**3. Preču kvalitātes prasības**

3.1. Preces jāpiegādā iepakojumā, kas nodrošina Preču saglabāšanu to pārvadāšanas un glabāšanas laikā atbilstoši Preču ražotāja noteiktām prasībām un spēkā esošiem normatīvajiem aktiem.

3.3. Izpildītājs garantē, ka piegādātās Preces atbilst Līguma noteikumiem un ir derīgas lietošanai, kā arī to, ka Preču izmantošana atbilstoši to uzdevumam nenodarīs kaitējumu cilvēka veselībai un dzīvībai.

1. **Pušu pienākumi**

4.1. Izpildītājs:

4.1.1. izgatavo, piegādā un uzstāda Preci, atbilstoši Pasūtītāja norādījumiem un saskaņā ar Līguma noteikumiem;

4.1.2. nodrošina Preču atbilstību 1. pielikumā noteiktajiem tehniskajiem rādītājiem, kā arī normatīvajos aktos noteiktām prasībām un vispāratzītiem standartiem;

4.1.3. iepazīstina Pasūtītāju ar patiesu un pilnīgu informāciju par Preču kvalitāti, drošumu un lietošanas īpašībām;

4.2. Pasūtītājs:

4.2.1. pieņem Līguma prasībām atbilstoši izpildītu Pakalpojumu;

4.2.2. samaksā par pieņemtu Līguma prasībām atbilstoši izpildītu Pakalpojumu Līgumā noteiktajā kārtībā.

4.3. Puses apliecina un garantē, ka neveiks koruptīvas darbības un ievēros visus piemērojamos normatīvos aktus un vadlīnijas, kas regulē korupcijas un interešu konfliktu novēršanu. Izpildītājs apliecina, ka ir iepazinies ar informāciju par VSIA “Paula Stradiņa klīniskā universitātes slimnīca” politiku attiecībā uz korupcijas un interešu konflikta novēršanu mājaslapā www.stradini.lv (sadaļā: sadarbības partneriem), tai skaitā ar noteiktajiem pamatprincipiem, kas ir jāievēro sadarbības partneriem, atbilst tiem un apņemas tos ievērot, kā arī nodrošināt, ka tos ievēro tā darbinieki, pārstāvji.

1. **Pušu atbildība**
   1. Katrs Līdzējs ir atbildīgs par zaudējumiem, kas radušies otram Līdzējam.
   2. Ja Izpildītājs kavē Pasūtījuma izpildi, tad Pasūtītājam ir tiesības pieprasīt no Izpildītāja līgumsodu 0,5 (nulle komats pieci) % apmērā no kavēta Pasūtījuma izpildes apjoma summas par katru kavēto dienu, par to rakstveidā paziņojot Izpildītājam, bet līgumsoda apmērs nevar pārsniegt 10% no kopējā kavētā piegādes apjoma summas.
   3. Ja Pasūtītājs kavē rēķinu apmaksu, Izpildītājam ir tiesības prasīt līgumsodu 0,5 (nulle komats pieci) % apmērā no kavētā maksājuma summas (bez PVN), bet līgumsoda apmērs nevar pārsniegt 10% no kopējā kavētā maksājuma summas.

5.4 Līgumā noteikto sankciju un līgumsoda apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda samaksu saņemšanas. Ja Izpildītājs nav veicis līgumsoda apmaksu, Pasūtītājam ir tiesības ieturēt attiecīgu naudas summu no Izpildītājam veicamajām apmaksām.

5.5. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.

5.6. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.

**6.** **Līguma darbības termiņš, Līguma grozījumu veikšana un Līguma izbeigšana**

6.1. Līgums stājas spēkā tā abpusējas parakstīšanas dienā un ir attiecināms uz laika periodu līdz Pušu saistību pilnīgai izpildei. Līguma darbības termiņš ir spēkā līdz īsākajam no šādiem termiņiem:

6.1.1. 36 (trīsdesmit četri) mēneši no Līguma spēkā stāšanās dienas;

6.1.2. ir izlietota Līgumā noteiktā kopējā summa.

6.2. Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski divos identiskos eksemplāros un pievienojami Līgumam kā neatņemama sastāvdaļa. Viens vienošanās eksemplārs glabājas pie Pasūtītāja, bet otrs pie Izpildītāja.

6.3. Līguma grozījumi stājas spēkā ar dienu, kad tie ir abpusēji parakstīti.

6.4. Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties.

6.5. Pasūtītājam ir tiesības vienpusēji izbeigt Līgumu bez Izpildītāja piekrišanas šādos gadījumos:

6.5.1. notikusi Izpildītāja labprātīga vai piespiedu likvidācija;

6.5.2. pret Izpildītāju uzsākta maksātnespējas procedūra;

6.5.3. ja Izpildītājs kavējis Pasūtījuma izpildi termiņu 3 (trīs) reizes, ko apliecina piemērotās soda sankcijas Līgumā noteiktā kārtībā;

6.5.4. ja Izpildītājs 3 (trīs) reizes piegādājis Līguma prasībām neatbilstošu Preci vai veicis nekvalitatīvus Darbus, ko apliecina Līgumā noteiktā kārtībā sagatavots defekta akts;

6.5.5. ja Izpildītājs 2 (divas) reizes ir nepamatoti atteicis Preču garantiju, ko apliecina Līgumā noteiktā kārtībā sagatavots Akts;

6.5.6. bez saskaņojuma ar Pasūtītāju, Izpildītājs izmaina 1.pielikumā norādīto Preču cenu.

6.5.7. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

6.5.8. Pasūtītājam zūd nepieciešamība saņemt Pakalpojumu.

6.6. Ja Līgums tiek izbeigts saskaņā ar Līguma 6.5. punktu, Pasūtītājs samaksā Izpildītājam par Precēm tādā apjomā, kā tās ir piegādātas atbilstoši Līguma noteikumiem uz Līguma izbeigšanas dienu saskaņā ar Līgumā noteikto kārtību.

6.7. Ja Līgums tiek izbeigts saskaņā ar Līguma 6.5.1.-6.5.7. apakšpunktu, Pasūtītājam ir tiesības pieprasīt Izpildītājam maksāt līgumsodu 10% (desmit procenti) apmērā no Līguma summas.

6.8. Līguma 6.5. punktā noteiktajos gadījumos Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.

**7. Nepārvarama vara (FORCE MAJEURE)**

7.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.

7.2. Pie šādiem apstākļiem pieskaitāmi - ugunsgrēks, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.

7.3. Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.

7.4. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji pārtraukt Līgumu. Ja Līgums šādā kārtā tiek pārtraukts, nevienai no Pusēm nav tiesību pieprasīt no otras Puses zaudējumu atlīdzību.

**8. Strīdu risināšanas kārtība**

8.1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.

8.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.

8.3. Ja 30 (trīsdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.

8.4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.

**9. Citi noteikumi**

9.1. Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos.

9.2. Ja kādai no Pusēm tiek mainīts juridiskais statuss, Puses amatpersonu pārstāvības tiesības vai kāds no Līgumā minētajiem Puses rekvizītiem, telefona, faksa numurs, epasta adrese, biroja, pasta adrese u.c., Puse nekavējoties (ne vēlāk kā trīs darbdienu laikā) rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un pielikumā minētajiem Pušu pārstāvjiem.

9.3. Līguma izpildē Puses norīko šādus Pušu pārstāvjus:

9.4. Pilnvarotās personas Līguma izpildē (pieņemt Preci, parakstīt Preces rēķinu, sagatavot un parakstīt Preču defektu aktu pieņemšanas – nodošanas aktu) ir:

9.4.1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_;

9.4.2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

* 1. Līdzēji nav tiesīgi nodot savas tiesības, kas saistītas ar šo Līgumu un izriet no tā, trešajai personai, izņēmot normatīvajos aktos tieši noteiktos gadījumos
  2. Līdzēji garantē, ka to pārstāvjiem ir attiecīgas pilnvaras, lai slēgtu šo Līgumu un uzņemtos tajā noteiktās saistības un pienākumus.
  3. Līgums sagatavots latviešu valodā un parakstīts elektroniski.
  4. Pieņemšanas – nodošanas akti, ja tādi tiek sastādīti, ir šī Līguma neatņemamas sastāvdaļas.

**12. Pušu rekvizīti un paraksti**

|  |  |
| --- | --- |
| **VSIA „Paula Stradiņa klīniskā universitātes slimnīca”** | **SIA “\_\_\_”** |
| Reģ. Nr.: 40003457109  Juridiskā adrese: Pilsoņu iela 13,Rīga,LV-1002, Latvija  Banka: Swedbank AS  Kods: HABALV22  Konta Nr.: LV74HABA0551027673367 | Reģ. Nr.  Adrese:  Banka:  Kods:  Konta Nr. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  R.Muciņš | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |